กูรูแนะสะสม 5 หุ้นเด่น! มี Story SupportSET บ่ายผันผวน มีโอกาสหลุด 1,250 จุด
SET เช้านี้ผันผวนคล้ายตลาดต่างประเทศ ขณะที่ จีนมีปัจจัยบวกจากทางการจีนจะอัดฉีดเม็ดเงินเข้าระบบ 2 หมื่นล้านเหรียญสหรัฐฯ บ่ายนี้ตลาดฯคงผันผวน หลังจากที่ดัชนีฯหลุด 1,270 ทำให้สัญญาณเทคนิคเสียไป และมีโอกาสลงทดสอบแนวรับหลักที่ 1,250 หากหลุดอีกจะมีแนวรับถัดไปที่ 1,200 ส่วนแนวต้านให้ไว้ที่ 1,270 จุด
5 ม.ค. 2559

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า ( 5 ม.ค.) ผันผวนตามตลาดหุ้นภูมิภาค โดยตลาดภูมิภาคเริ่มมีประเด็นบวกเข้ามาบ้าง เนื่องจากทางการจีนจะมีการอัดฉีดเม็ดเงินเข้าระบบ 2 หมื่นล้านเหรียญสหรัฐ ขณะเดียวกัน ตลาดฯ ยังเฝ้าจับตาความขัดแย้งในตะวันออกกลางอย่างใกล้ชิด
นักวิเคราะห์คาดช่วงบ่าย ตลาดหุ้นไทยยังผันผวน เนื่องจากดัชนีฯหลุด 1,270 จุดทำให้สัญญาณทางเทคนิคเสียไป ซึ่งทำให้มีโอกาสที่จะลงไปทดสอบแนวรับหลักที่ 1,250 จุด หากหลุดจะมีแนวรับถัดไปที่ 1,200 จุด ส่วนแนวต้านให้ไว้ที่ 1,270 จุด ขณะที่ แนะนำ “ซื้อ” ADVANC-IRPC-QH-PS และ SIRI 
 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) เปิดเผยถึงตลาดหุ้นไทยเช้านี้ผันผวน ซึ่งดัชนีเคลื่อนไหวทั้งในแดนบวกและลบคล้ายกับตลาดส่วนใหญ่ในต่างประเทศ โดยตลาดหุ้นภูมิภาคเปิดมาในแดนลบก่อนที่จะดีดกลับมาเป็นบวกได้บางช่วง แต่ที่สุดก็ปรับตัวลง เช่นเดียวกับตลาดบ้านเราที่ไม่สามารถยืนในแดนบวกได้
อย่างไรก็ตาม ภาพตลาดภูมิภาคจึงเริ่มเห็นมีประเด็นบวกเข้ามาบ้าง เนื่องจากทางการจีนจะมีการอัดฉีดเม็ดเงินเข้าระบบ 2 หมื่นล้านเหรียญสหรัฐฯ ขณะที่ ตลาดฯ ยังเฝ้าจับตาความขัดแย้งในตะวันออกกลางอย่างใกล้ชิด
แนวโน้มการลงทุนบ่ายนี้ คาดตลาดหุ้นไทยยังผันผวน เนื่องจากดัชนีฯหลุด 1,270 จุดทำให้สัญญาณทางเทคนิคเสียไป ซึ่งทำให้มีโอกาสที่จะลงไปทดสอบแนวรับหลักที่ 1,250 จุด หากหลุดจะมีแนวรับถัดไปที่ 1,200 จุด ส่วนแนวต้านให้ไว้ที่ 1,270 จุด
 
บล.ธนชาต ระบุในบทวิเคราะห์ ( 5 ม.ค.) ว่า การปรับลดลงของหุ้นกลุ่มสื่อสารอย่าง ADVANC-INTUCH ยังกดดัน SET ต่อเนื่องจากเมื่อวานนี้ อย่างไรก็ตามจากการประชุมนักวิเคราะห์เช้าวันนี้ ADVANC มีแผนชัดเจนในการรักษาส่วนแบ่งตลาดลูกค้า 2G ทั้งหมด 12 ล้านคน โดยมองการปรับลดลงของ ADVANC เป็นการปรับพอร์ตของนักลงทุนมากกว่าพื้นฐานที่เปลี่ยนแปลงไป
ทั้งนี้ยังแนะนำ “ซื้อ” ADVANC ต่อไป โดยที่ระดับราคาปัจจุบัน ADVANC ให้อัตราผลตอบแทนจากเงินปันผลระยะ 12 เดือนข้างหน้าที่ 10-11 บาทต่อหุ้น หรือคิดเป็น Dividend Yield 8%
ทั้งนี้ แม้หุ้นกลุ่มโรงกลั่นจะได้รับแรงกดดันจากการบันทึกขาดทุนสต็อกน้ำมัน แต่ Operating Profit ยังแข็งแกร่งจากค่าการกลั่นสูง “ซื้อ” IRPC (แนวต้าน 4.48 บาท) ขณะที่กลุ่มอสังหาฯ เริ่มแข็งแกร่งกว่าตลาดต่อเนื่อง หลัง Presale เดือน พ.ย.ฟื้นตัว, CCI ปรับสูงขึ้น
อย่างไรก็ตาม คาดการณ์ผลการดำเนินงาน QH ออกมาดี และราคาหุ้นปัจจุบันต่ำกว่า NAV นอกจากนี้ PS ได้รับผลดีมากที่สุดจากมาตรการกระตุ้นอสังหาฯ และ SIRI ที่ให้อัตราผลตอบแทนจากเงินปันผลสูง 8%
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
ADVANC มูลค่าการซื้อขาย 4,314.88 ล้านบาท ปิดที่ 133.00 บาท ลดลง 10.00 บาท
BEM มูลค่าการซื้อขาย 3,569.46 ล้านบาท ปิดที่ 5.20 บาท
INTUCH มูลค่าการซื้อขาย 1,646.54 ล้านบาท ปิดที่ 46.50 บาท ลดลง 3.00 บาท
PTT มูลค่าการซื้อขาย 895.61 ล้านบาท ปิดที่ 231.00 บาท ลดลง 7.00 บาท
JAS มูลค่าการซื้อขาย 838.06 ล้านบาท ปิดที่ 3.04 บาท ลดลง 0.02 บาท
 
ที่มา: สำนักข่าวอินโฟเควสท์